Diari Oficial de la Generalitat Valenciana


Sumari del DOGV 7564, del 06-07-2015 (2015/6281)

RESOLUCIÓ de 16 de juny de 2015, del president de l'Agència Valenciana del Turisme, de concessió d'ajudes destinades a l'adequació i millora de recursos turístics.
-------------------------------------------------------------------------------------------------------------------------------------------------------------------

### Dades del document

Número de DOGV
:   7564

Data del DOGV
:   06-07-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/6281


Data del document
:   16-06-2015

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 16 de juny de 2015, del president de l'Agència Valenciana del Turisme, de concessió d'ajudes destinades a l'adequació i millora de recursos turístics. [2015/6281]  
Antecedents de fet  
Primer. Per Resolució de 28 de novembre de 2014, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7422) del dia 12 de desembre de 2014, es convoquen les ajudes 2015 de l'Agència Valenciana del Turisme dirigides a les entitats locals de la Comunitat Valenciana. El programa 1 de l'esmentada resolució, «Pla per a l'adequació i millora de recursos turístics», està destinat a les ajudes per a adequació i millora de recursos turístics.  
Segon. Amb diferents dates, van tindre entrada en l'Agència Valenciana del Turisme diverses sol·licituds d'ajuda acollides a l'esmentat programa 1, les quals han donat lloc a la instrucció dels expedients relacionats en el document annex, adjunt a la present resolució.  
Tercer. D'acord amb el que establix l'article 8.4 de la resolució esmentada en l'antecedent primer, amb data 29 d'abril de 2015 es va reunir la Comissió d'Avaluació d'Ajudes, la qual va procedir a traslladar el director de l'Agència Valenciana del Turisme dels acords adoptats per esta.  
Quart. En data 6 de maig de 2015, el director de l'Agència Valenciana del Turisme va dictar la proposta de resolució de concessió d'ajudes destinades a l'adequació i millora de recursos turístics. Esta proposta va ser notificada per mitjà de publicació en el Diari Oficial de la Comunitat Valenciana número 7530, de data 21 de maig de 2015, posa de manifest l'expedient als interessats, als quals concedix un termini de deu dies per a la presentació d'al·legacions.  
Quint. Dins del termini establit, van ser formulades al·legacions per l'Ajuntament de Torrent, amb expedient número PAV-50-15, i l'Ajuntament de Santa Pola, amb expedient número PAA-89-15, els quals no són objecte de la present resolució. No han presentat al·legacions els sol·licitants que s'indiquen en el document annex a esta resolució.  
  
Als anteriors antecedents de fet resulten aplicables els següents  
  
  
Fonaments de dret  
Primer. La Resolució de 28 de novembre de 2014, del president de l'Agència Valenciana del Turisme, per la qual es convoquen les ajudes 2015 de l'Agència Valenciana del Turisme dirigides a les entitats locals de la Comunitat Valenciana; l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme; la Llei 38/2003, de 17 de novembre, General de Subvencions i el seu reglament, aprovat pel Reial Decret 887/2006, de 21 de juliol, i la resta de normativa d'aplicació.  
  
Segon. La competència per a dictar la present resolució l'exercix el president de l'Agència Valenciana del Turisme, d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies que individualitzen els efectes de l'acte per a cada interessat.  
  
Quart. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació, amb efectes de notificació, i així està previst en l'article 9.3 de la Resolució de 28 de novembre de 2014, per la qual es convoquen les presents ajudes.  
Quint. L'article 57 bis de la Llei reguladora de les bases de règim local i l'article 37 del Reial Decret Llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic.  
Vistos els anteriors antecedents de fet i fonaments de dret, resolc:  
  
  
Primer  
Concedir subvenció als sol·licitants de les ajudes corresponents al programa 1, «Pla per a l'adequació i millora de recursos turístics», de la Resolució de 28 de novembre de 2014, per la qual es regix la present convocatòria, els quals es detallen en el document annex de la present resolució, amb indicació de l'actuació a subvencionar i l'import de l'ajuda.  
L'efectivitat de les subvencions estarà subordinada al compliment de les condicions següents:  
a) La realització de l'activitat per a la qual es concedix subvenció serà d'exclusiva responsabilitat del beneficiari. Així mateix, seran a càrrec seu els mitjans humans i materials que necessiten per al seu compliment.  
b) Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte a incentivar.  
c) El beneficiari comunicarà a l'Agència Valenciana del Turisme l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
d) El beneficiari situarà de manera visible el distintiu en què es fa constar que el projecte ha comptat amb la col·laboració de l'Agència Valenciana del Turisme, segons el model distintiu de la col·laboració de l'Agència Valenciana del Turisme en actuacions del Pla per a l'adequació i millora de recursos turístics, disponible en l'adreça d'internet:  
http://www.turisme.gva.es/opencms/opencms/turisme/va/contents/subvencion/subvencion.html'tam=  
e) Qualssevol altres de previstes en la Resolució de 28 de novembre de 2014, per la qual es convoquen les presents ajudes; en la Llei 38/2003, de 17 de novembre, General de Subvencions, entre les quals les assenyalades en els articles 13 i 14 d'esta, en l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, així com en qualsevol altra disposició en vigor, aplicable a estes ajudes.  
f) Les presents ajudes es consideraran acceptades per cada un dels interessats si en un termini de deu dies hàbils a comptar de la notificació de la present resolució no han comunicat a l'Agència Valenciana del Turisme la seua renúncia a la subvenció. L'acceptació de la subvenció implicarà l'acceptació de la inclusió en la llista de beneficiaris, que en el seu moment es publicarà en el Diari Oficial de la Comunitat Valenciana.  
g) La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en l'esmentada Resolució de 28 de novembre de 2014 i en la present resolució.  
  
h) El termini de presentació de la documentació justificativa finalitzarà el dia 30 d'octubre de 2015, i ha d'estar finalitzada l'actuació objecte d'ajuda en la dita data.  
La justificació de l'actuació s'efectuarà per mitjà de la presentació de la documentació que s'indica a continuació:  
1) Memòria o informe final del projecte executat amb descripció detallada de les activitats que s'hagen realitzat. La memòria haurà de contindre tota la informació necessària per a justificar satisfactòriament el compliment de les condicions imposades en la present convocatòria i en la resolució de concessió.  
Així mateix, haurà d'incloure justificació gràfica de l'actuació que acredite que esta s'ha realitzat de conformitat amb les especificacions i condicions establides en la resolució de concessió de l'ajuda.  
  
2) Factures originals justificatives del gasto realitzat o còpia compulsada d'estes. Les dites factures hauran d'ajustar-se a l'actuació subvencionada i al pressupost aportat en la sol·licitud d'ajuda. Així mateix, hauran de complir els requisits establits en l'article 6 del Reial Decret 1619/2012, de 30 de novembre, pel qual s'aprova el reglament que regula les obligacions de facturació (BOE 289, 01.12.2012), especialment allò que s'ha preceptuat en l'article 6.1.f, el qual establix que les factures hauran d'incloure el desglossament dels preus unitaris de les operacions.  
3) Certificat expedit pel secretari o interventor de l'entitat beneficiària, per mitjà de l'imprés que figura en l'annex II de la resolució de 28 de novembre de 2014, per la qual es convoquen les presents ajudes i disponible en l'adreça d'internet http://www.gva.es/downloads/publicados/IN/25260\_BI.pdf, que acredite el compliment de les condicions imposades en la resolució de concessió i en el qual conste una relació classificada dels gastos i inversions de l'activitat, amb identificació del proveïdor i del document, el seu import, data d'emissió, així com de l'acte o acord de reconeixement de l'obligació de pagament per l'òrgan competent de les factures aportades per a la justificació dels gastos mencionats, amb indicació de l'aplicació econòmica del pressupost municipal en què s'ha contret el gasto.  
4) En cas que l'execució del projecte la realitze la mateixa entitat beneficiària, s'aportarà certificació del secretari o interventor, detallant les persones, mesos i cost a càrrec de l'entitat, amb indicació del percentatge que resulte imputable al desenrotllament de l'actuació objecte de l'ajuda, així com còpies compulsades de les nòmines corresponents.  
  
5) Certificat del secretari de l'entitat beneficiària que acredite que en la contractació de l'actuació objecte d'ajuda, s'han seguit els procediments establits en la normativa aplicable en matèria de contractació pública (RD Legislatiu 3/2011, de 14 de novembre, pel qual s'aprova el text refós de la Llei de Contractes el Sector Públic, i RD 817/2009, de 8 de maig).  
6) Declaració responsable sobre l'obtenció d'alguna altra ajuda d'ens públic o privat per a la mateixa actuació, en cas que s'haja produït variació respecte a la declaració aportada amb la sol·licitud, amb indicació de l'organisme que concedix l'import de l'ajuda.  
  
7) En cas que el projecte afecte elements patrimonials declarats Bé d'Interés Cultural (BIC) o Bé de Rellevància Local (BRL), s'aportarà un certificat acreditatiu que el projecte ha sigut autoritzat per la conselleria competent en matèria de patrimoni cultural.  
  
8) Material gràfic en què figure el distintiu en què es fa constar que el projecte ha comptat amb la col·laboració de l'Agència Valenciana del Turisme, tal com establix l'article 11 de la Resolució de 28 de novembre de 2014, per la qual es convoquen les presents ajudes i a què es referix l'apartat d anterior.  
9) Qualsevol altra documentació exigida per l'Agència Valenciana del Turisme que es considere necessària per a verificar el grau d'execució efectiva de les actuacions subvencionades i la seua adequació a la finalitat per a la qual es va concedir la subvenció.  
i) L'import justificat coincidirà, com a mínim, amb la totalitat del cost subvencionable. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a alliberar disminuirà en idèntica proporció, donant lloc a la pèrdua parcial del dret al cobrament de la subvenció.  
Sense perjuí de l'anteriorment exposat, aquells sol·licitants l'import dels quals l'ajuda a alliberar ascendix a 50.000,00 euros, és a dir, el màxim fixat en la convocatòria, i el cost subvencionable de la qual s'ha establit en 100.000,00 euros, hauran de justificar la totalitat del pressupost de l'execució de l'actuació.  
j) En cas que el cost subvencionable justificat de manera conforme siga inferior a l'import mínim establit en la convocatòria, perquè l'actuació siga subvencionable, és a dir, 3.000 euros, es produirà la pèrdua total del dret al cobrament de la subvenció concedida.  
k) L'alteració d'algunes de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de la inversió, la falta o incompleta justificació de gastos efectivament realitzats i la concessió després de la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
l) La Generalitat, a través de l'Agència Valenciana del Turisme, garantix el compliment del compromís de les aportacions econòmiques establides en la present resolució i autoritza l'Administració General de l'Estat a aplicar retencions en les transferències que li corresponguen per aplicació del seu sistema de finançament.  
El termini per a realitzar el pagament de l'ajuda serà de tres mesos a comptar de l'endemà al naixement de l'obligació de pagament.  
El termini per a reclamar per l'entitat local davant de l'impagament serà d'un mes.  
Presentada la reclamació de pagament la Generalitat tindrà un termini de dos mesos per a atendre-la.  
En cas de mantindre's l'impagament, passats els dos mesos, el termini del qual disposarà l'entitat local per a comunicar esta circumstància a l'Administració General de l'Estat serà de 15 dies, sense perjuí del termini que puga establir-se per mitjà de l'orde del Ministeri d'Hisenda i Administracions Públiques que regula el procediment per a l'aplicació de les retencions mencionades.  
  
Segon  
Publicar la present resolució en el Diari Oficial de la Comunitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació d'esta i, potestativament, podrà interposar-se un recurs de reposició davant del president de l'Agència Valenciana del Turisme en el termini d'un mes a comptar de l'endemà de la notificació d'esta, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 16 de juny de 2015.- El president de l'Agència Valenciana del Turisme: Máximo Buch Torralva.